Lavoll-Flikkeid vegmiljø

Lavoll-Flikkeid vegmiljø er et fredet veimiljø eller kulturmiljø i Flekkefjord kommune. Det bstår av fire generasjoner veier med ulike typer kulturminner, disse er hver for seg representative for sin tids veibyggingsteknikk.

Rideveien fra om lag 1650 er synlig som en sti, brutt av nyere veianlegg. Kjøreveien fra 1842 er anlagt med bratt stigning. Chausseen fra 1886 (i dag fylkesvei 4152) er lagt i jevn stigning og følger i stor grad landskapet, mens veien fra 1973 (dagens E39) følger en trasé høyere i landskapet og med flere tunneler. Vegmiljøet ble fredet i 2009.

Veien fra 1842 ble bygd som en del av Vestlandske hovedvei, og var et av hovedveiens vanskeligste partier. Veien er bygd i rette linjer etter det franske prinsipp og med fyllinger som i liten grad jevner ut stigningsforholdene. Den er oppbygd med opp til to meter høye tørrmurer og har stor grad av autentisitet. De bratteste partiene er kantet med stabbestein. Riksantikvaren: 40 veger i statlig eie fredet 

Flikkeid bru over Flekkefjordbanen litt sør for Lavoll jernbanetunnel ble bygd 1904 da Flekkefjordbanen skulle tas i bruk, og er del av chausseen fra 1886.

Referanser

Eksterne lenker
 Om veimester Johnson på http://www.commentum.no


Kategori:Flekkefjords historie
Kategori:Kulturminner i Flekkefjord
Kategori: Vestlandske hovedvei
Kategori:Vest-Agders samferdselshistorie
Kategori:Veier i Flekkefjord
Kategori: Fredete byggverk i Agder